**ДӘРІС КОНСПЕКТІЛЕРІ**

**МОДУЛЬ -1**

**«Сценарий жазу шеберлігінің ерекшеліктері»**

1. **«Сценарий жазу шеберлігі» пәніне кіріспе**

Сценарий – экрандық немесе теле жобаның немесе хабардың қағаз бетіне түсірілген нұсқасы. Сценарий жазу – публицистикалық туындыны жасаудағы шығармашылық процестің бір кезеңі. Сценарий – автордың күрделі, қарқынды ізденісінің нәтижесі. Жұмыс барысында журналисттің шындықты зерттеуі және оны экрандық туындыға айналдырыудың ойдағы көрінісі бір-бірімен тығыз байланысты. Сценарий – бұл зерттелген материалды шығармашылық өңдеуге дейінгі кезең, ол драмалық, пластикалық, монтаждық және ауызша сөйлеу құралдарын қолдана отырып, дизайнды қайта құру мүмкіндігін қарастырады. Осылайша, сценарий – бұл ерекше түрдегі әдеби шығарма, бұл болашақ экрандық шығарманың сипаттамасы. «Сценарий»сөзі алғаш рет театрда қолданылған. «Сценариус» – қойылым кезінде сахна сыртында тұрып, әртістердің қашан және қайдан шығу керектігін айтып отыратын адам болған. Кейін кинематографияда «сценарий» ұғымы пайда болды. Алғашында ол – актерлердің камера алдына шығу реттілігі жазылған парақ болған.  Тек 20 жылдардың соңында, біз білетін сценарий ұғымы қалыптаса бастады.

***Әдебиеттер:***

1. ***С. Оралазин. Телеөнер, Алматы, 2011 ж.***
2. ***Омашев Н. Ақпарат әлемі. 1,2 – том. Алматы: «Қазығұрт» 2006ж.***

1. **Сценарий шеберлігі : түрлері мен формалары**

Бүгінгі теледидардағы хабарлар үш жанрға бөлінеді: ақпараттық, сараптамалық және көркем-әдеби. Әр жанрда жазылатын сценраийдің өзіндік ерешеліктері бар. Сондықтан сценарий жазылмай тұрып, телетуындының жанры мен мақсатын айқындап алу қажет. Журналистикада «синопсис» ұғымы болашақ сюжетінің, бағдарламаның қысқаша мазмұнын білдіреді. Синопсис жазудағы негізгі мақсат – идеяны және оны орындаудағы жоспарды көрсету. Басқаша айтқанда, ол – сценарий жазудағы алғашқы қадам. Сценарист, прозаик тәрізді, оқырманның көз алдында көрініс тудырады. Сценарий, әдетте, екі бағаннан тұрады: журналистік және режиссерлік. Журналистік сценарийге хабар барысында айтылатын диалогтар, монологтар немесе сюжеттердегі кадрдан тыс мәтіндер жазылады. Ал режиссерлік қатарда бейнелік көріністер мен мәтінді жабатын кадрлар көрсетіледі.

***Әдебиеттер:***

1. ***С. Оралазин. Телеөнер, Алматы, 2011 ж.***
2. ***Ұлттық арна ұлағаты. Алматы,2008 ж.***
3. **Студиялық сценарийдің тәсілдері**

Телевизиның ерекше табиғаты мен оның аудиториямен байланысы сценарийді бірнеше кезеңдерге бөліп дайындауды қажет етеді. Синопсис немесе сюжеттік тапсырыс дайындалғаннан кейін әдеби сценарий жазылады. Онда автор толық және дәйекті материалдар негізінде экранға шығатын туындының сюжеттік желісі баяндалады. Кейін әрбір эпизоды мен түсірілім нысаны нақты жоспарланған режиссерлік сценарий дайындалады. Режиссерлік сценарийде хронометраж, монтаж, саундтрек пен шулар, ірі және кіші пландар көрсетіледі. Телевизиялық сценарийді экрандық туындыға айналдыру үшін үлкен шығармашылық топ жұмыс істейді.

***Әдебиеттер:***

1. ***Барманқұлов М. Телевидение: деньги или власть? Алматы: «Санат», 1997ж.***
2. ***Ұлттық арна ұлағаты. Алматы,2008 ж.***
3. **Жазба және деректі фильм сцераийлердің әдістері**

Қазіргі теледидар сан салалы, өмірдің өзі тәрізді шексіз құбылысқа айналып отыр. Ол бүгінгінің идеологиялық, психологиялық, социологиялық, техникалық факторы ретінде танылуымен бірге, көркем бейнелер арқылы көрерменнің жан-жүрегіне, ой-сезіміне әсер ететін өнер саласы болып қалыптасуда. Теледидар – бұқаралық коммуникация құралы ғана емес, сонымен қатар шығармашылықтың бір түрі.

Сондықтан, сценраийді тақырыбына байланысты жазба және деректі фильмдерді деп аталады. Сценраий теледидарда да, деректі фильмдерде болдаы. Бірақ жазу үлгілері бірдей.

***Әдебиеттер:***

1. ***Кабылғазина К. Телерадиожурналистика. Алматы: «Қазақ университеті», 2017ж.***
2. ***Қамзин К.Қ. Оқу құралы. Алматы, Қазақ университеті2012***
3. **Сценарий және актерлер таңдау әдісі**

Көкейкесті мақсатың айқындалып, белгілі бір жүйеге келе бастауы, қойылымның қай жанрда шешім табатындығына тікелей байланысты. Ендігі жерде роль бөлу кезеңі басталады. Бұл кезеңнің азабы мен жауапгершілігі мол, себебі актерлердің дарыны мен дәрменсіздігі, мүмкіндігі мен қабілеті, қажет десеңіз олардың театрда қалу, қалмауы туралы тағдыры сынға түседі. Сонымен қатар, қойылымның қалай болары мен режиссердің де тағдыры шешіледі. Режиссер пьесадағы кейіпкерлерді суреттелуіне және белгілі бір актердің бойындағы қасиетіне байланысты елестетеді. Санасында туындаған осы екі бейнені бір-біріне қабыстыру арқылы, актердің бойындағы қасиеттердің артығын алып, кемін толықтыра отырып қажетті кейіпкерін жасайды. Режиссердің ойы актер арқылы жүзеге асатындықтан, оған сенуі керек.

***Әдебиеттер:***

1. ***Мұқатай Ж. Қазақ телережиссурасы қай деңгейде? //Қазақ әдебиеті, 27 тамыз, 2004ж.2017ж.***
2. ***Султанбаева Г.С.,Әлімжанова А.Б. Мультимедиалық журналистика Оқу құралы. Алматы, Қазақ университеті, 2016***

**МОДУЛЬ- 2**

**Киносценарий түсірудің жолдары мен тәсілдері**

1. **Кинофильмдегі режиссердің ролі**

Режиссердің міндеті – адамды шынайы оқиға төңірегінде көрсету. Белгілі бір оқиғаны көрермен назарына ұсынғанда, режиссер тек көрсетіп қана қоймай, бейне арқылы мәнін ашуға тырысады. Осыған орай, жақсы режиссер қандай болуы керек деген сұрақ туынайды.  Режиссер көп оқуы керек. Осыған орай, Сергей Эйзенштейннің берген өте дәл анықтамасы бар. Оның пікірінше, барлығы режиссер бола алады, тек біреуі бес жыл, екіншісі екі жүз жыл оқуы тиіс.   Сонымен, режиссерді оқытудың міндетті шарттарының бірі – бұл дарындылық. Егер режиссер талантты болса, ол, көркем шығармалар тек кенеттен пайда болған шабыттың арқасында сәтті шықпайтынын түсінуі керек. Жақсы туынды қажырлы жұмыстың нәтижесінде жасалады, бұл өте үлкен еңбек.  Егер режиссер талантты болса, оның таланты екі бағытта дамытуды қажет етеді: шындықты үздіксіз зерттеу және оны терең түсіну

***Әдебиеттер:***

1. ***С. Оралазин. Телеөнер, Алматы, 2011 ж.***
2. ***Ұлттық арна ұлағаты. Алматы,2008 ж.***
3. **Киносценарийлердің ерекшеліктері**

Ойдыдың толықтығын анықтайтын маңызды фактор – сценаристің шеберлігі. Жобаны дайындау барысында болашақ хабардың элементтерін – кадрлар мен олардың комбинацияларын міндетті түрде көру сөзсіз заң болып табылады. Экранда көрсетілетін барлық нәрсені көру және есту ғана емес, сонымен қатар оны іске асыру процесінде түсініксіздік болмауы үшін оны нақты жазу қажет. Сценарий, әдетте, екі бағаннан тұрады: журналистік және режиссерлік. Журналистік сценарийге хабар барысында айтылатын диалогтар, монологтар немесе сюжеттердегі кадрдан тыс мәтіндер жазылады. Ал режиссерлік қатарда бейнелік көріністер мен мәтінді жабатын кадрлар көрсетіледі. Сонымен қатар, сценарийде әдеби және экрандық ерекшеліктер көрсетілуі керек

***Әдебиеттер:***

1. ***Ковалев-Случевский К. Тележурналистика ХХІ века. Москва, 2012г.***
2. ***Нөгербек. Б, Наурызбекова Г.К, Мұқышева Н.Р. Қазақ киносының тарихы. Оқулық. Алматы: «Маркет» баспасы, 2005ж.***
3. **Фильмдегі музыканың мәні және тәсілдері**

«Музыка, тамшы сияқты, там-тұмдап жүрекке енеді де, жанды желпіндіреді» деп Ромен Роллан айтқандай, әуеннің көркемдігі жүрегімізді шаттыққа толтыратыны соншалық, қазіргі кезде музыкасыз өмірімізді елестету мүмкін емес. Қайда барсаң да, барлық жерде музыка мен әуеннің түр-түрін естейсін. Осының барлығы бізге музыканың рахатқа бөлейтін ерекше бір күш екенін айтады. Музыкалық шығармада адамның ақыл-ой мен эмоциялары көрініс табады. Музыка психологиялық жағдайды ғана емес, мінез-құлықты ашуға да көп мүмкіндік береді.

Бұл арада, кез-келген фильм музыкаға мән береді. Ең алдымен, фильмнің тақырыбына байланысты болады. Музыканы әрлейтін мамандар сцераийді оқып отырып, немесе көріп жатып, оның мағынасына қарайды.

***Әдебиеттер:***

1. ***Быков И. А. Технологии брендинга. Санкт—Петербург, 2009 г.***
2. ***Барлыбаева С.Х Современные медиа технологии: Монография. Алматы2019***
3. **Хикаялардағы оператордардың шеберлігі**

Киноның алғашқы жылдарында объектив пен оның жазықтығы арасындағы бұрыш түзу сызықтан үлкен немесе аз болған кезде объективтің оптикалық осінің позициясы ғана «ракурс» деп аталды. Ракурс түсіру нүктесіне, түсіру объектісіне қатысты камераның жағдайына тікелей байланысты. Экран тілінің элементтері – қаптату (наплыв), көлеңкелеу (затемнение), ығыстыру (вытеснение) немесе («шторка»), қосақталған экспозиция, жылжыту (скольжение) немесе майлау (смазка), фокустан тайдыру (расфокусировка). Соңғы жылдары бұндай тәсілдер арнайы электрондық эффектілерді пайдалануға байланысты көбейіп кетті.  Режиссер көріністі қажетсіз дүниелерден арылтып, өзі қажет деп санаған дүниені толықтыруы мүмкіндігін көрсететін жақсы кадрларды жинастыруы тиіс. Көркем құралдарды орынды пайдалана білген шебер маман ғана көрерменге жақсы материал ұсына алады.

***Әдебиеттер:***

1. ***С. Оралазин. Телеөнер, Алматы, 2011 ж.***
2. ***Ұлттық арна ұлағаты. Алматы,2008 ж.***

**МОДУЛЬ- 3**

**Теле және кинофильм сценарийлерінің ерекшіліктері**

1. **Арналардағы кино және телехикаялардың ерекшіліктері**

Соңғы кездерде кино мен теледиадар арасындаа бәсеке жағдай туып жатыр. Теледидарлар шығармашылық және техниткалық жағынан дамып келеді. Олар тележобалар ғана емес, хикаялар түсіре бастады. Шамаман 2000 жылдарда дележдидарда алғашқы «Перекресток» хикаялары көрермендерге көрсетілген. Енді содан бастап, әр түрлі арналар хикаялар түсірді. Бүгінде ең ірі арнадар 10-15 ке дейін хикаялар тұсіруге мүкіндері болды.

Кино мен теленің айырмашылығы туралы айтын болсақ, кино сол бұрынғы дәстүрмен, әрі кеткенде екі- төрт бөзлімді фильмдер түсіре бастады. Ал, теледидар төрттен - жиырма бөлімдерге дейін түсірген.

***Әдебиеттер:***

1. ***Кабылғазина К. Телерадиожурналистика. Алматы: «Қазақ университеті», 2017ж***
2. ***Барманқұлов М. Телевидение: деньги или власть? Алматы: «Санат», 1997ж*.**
3. **Фильмдердегі локация ерекшіліктері**

Қай фильм болмасын, қайда түсіреміз деген мәселе болады. Себебі, нысан – сол тақырыпқа байланысты болады. Оны кино тілінде – локация деп аталады. Мысалы, сахнадағы әрекеттерді ұйымдастыруда режиссер өзінің мәнерлілік түрі мизансценаға сүйенеді.  
Жұмыс сценарийі (монтаждық бет) – драмалық жұмыс пен іс-шара сценарийінің негізгі құжаты болады, мерекенің уақыты, орны, қатысушылар - бұл режиссердың негізгі құжаты болады, онда әрбір номердің компоненттері, оны қамтамасыз ететін құралдар, онда кім не істейді бәрі жазылады (музыка, свет, пиротехника, көпшіліктің қимылы да жазылады).

***Әдебиеттер:***

1. ***Ә. Рахимов Режиссер шеберлігі: пьесадан қойылымға дейін, Алматы, 2019 ж.***
2. ***Барманқұлов М. Телевидение: деньги или власть? Алматы: «Санат», 1997ж.***

1. **Тарихи тұлға мен көркем кейіпкердің ара жігі**

Кинода  бейнелі қалпында жүзеге асуы мен мәтіннің жанрлық табиғатын ұйымдастыру осы 4 құрылымдық компонентке негізделеді. Фильмнің жанрына байланысты (детективті, деректі, тарихи, фантастика т.б) 4 құрылымдық компоненттің бірі алдыңғы қатарға шығады. Мысалы, деректі фильмде комментатор дауысы немесе түсіндірме жазбалар маңызды рөл атқарады. Ойындық фильмдерде бейнелілігі мен айқындығы тұрғысынан алғашқы қатарға кейіпкер әрекеті, монолог, диалог және ремарка шығады. Сценарийлердің көп бөлігі (триллер, модернистік,  фильмдер сценарийі) арнайы эффектілерден, яғни бейнелілікті толықтырушы (компьютерлік) қалыптардан тұрады.

Міне, осы арада кейіпкердің образы - сол тақырыпке байданысты болады. Егер тарихи тұлға болатын болса, онда көркем қоса отырып, бірақ оның өмірбаянын жалған

алмайды.

***Әдебиеттер:***

1. ***Ә. Рахимов Режиссер шеберлігі: пьесадан қойылымға дейін, Алматы, 2019 ж.***
2. ***С. Оралазин. Телеөнер, Алматы, 2011 ж.***
3. **Фильмдердің тіл мәселелері**

 Сценарийді кім болса, сол емес, кәсіби жазушы немесе шебер сцнарист жазу керек

Өйткені, кино түсіргіш жұрттың бәрі жазарман. Кітап оқымаған, қазақша сауаты тұрмыстық тілден ары аспайтындар сценарий жазуға құмар. Кино саласындағы бұл дерттің асқынуына көркем шығарма желісімен фильм түсірілмей жүргені де ықпал етіп отыр. Егер қазақтың классикалық туындыларын экрандайтын болсақ, киноның мазмұны да, тілі де қазақы әрі сапалы болар еді. Қоғам қандай болса, кино да сондай. Тілі шұбарланған, шалажансар қо­ғамда барлық іс-әрекеттер дүбәра болып шығары анық

***Әдебиеттер:***

1. ***Ә. Рахимов Режиссер шеберлігі: пьесадан қойылымға дейін, Алматы, 2019 ж.***
2. ***С. Оралазин. Телеөнер, Алматы, 2011 ж.***
3. **Аударма мәтін туралы шолу жасау**

Біздің кино, телехикая сала­ларындағы кемші­ліктеріміз, әсіресе шетелдік нұсқалармен салыс­тырғанда көзге көбірек байқалады. Голли­вудтың немесе Болливудтың үз­дік туындылары басталған сәт­те титрдан «story», «dialogue», «screenplay» деген жазуларды және олардың авторларының көп жағдайда әрқалай болып келетініне мән бердіңіз бе? Демек, АҚШ-та немесе Үндістанда фабуланы, яғни негізгі сюжетті («story») бір адам жазады, ондағы кейіпкерлердің өзара әңгімесін, диалогтарын («dialogue») басқа бір адам құрады, ал осы құрылымның бәрін жүйелеп, сценарийдің («screenplay») нақты да толық нұсқасын үшінші бір адам қорытындылайды. Демек, сценариймен үш маман тікелей жұмыс істейді және әрқайсысы өз міндетін жақсы біледі. Көрерменнің есінде ерекше қалатын мағыналы диалогтар, көзіңізге жас алдырар немесе еріксіз езу тартқызар әсерлі сөздер, жаныңызды тербеп, жүрегіңізді толғандырар оқшау ойлар осындай ыждағатты жұмыстан, ыстық ықыластан туады. Әйгілі режиссер Альфред Хичкоктың: **«Жақсы фильмнің негізгі үш құрамдас бөлігі бар: олар – сценарий, сценарий және сценарий»,** – дейтін себебі де сондықтан.

***Әдебиеттер:***

1. ***Мұқатай Ж. Қазақ телережиссурасы қай деңгейде? //Қазақ әдебиеті, 27 тамыз, 2004ж.2017ж.***
2. ***Султанбаева Г.С.,Әлімжанова А.Б. Мультимедиалық журналистика Оқу құралы. Алматы, Қазақ университеті, 2016***
3. **Теле және киноның тәрбиелік мағынасы**

**Қай елде болмасын кино идеологияның құралы болып саналады. Бүгінгі таңда ол тек өнер ғана емес, сонымен қоса бизнес деуге болады. Мәселен, үлкен экранға шыққан фильмнен қайтарым болмаса, онда даму да болмайды. Көпке ой саларлық әрі жоғары сапалы фильм түсіру үшін бірінші кезекте қаржы керек. Ал қазіргі таңда отандық киноиндустриясы тек бизнес бағытына бағыт бұрып кеткен секілді.** Иә, кез келген фильмнің көпшілікке танымал болу болмауы көрермен мен оның талғамына тілкелей байланысты. Яғни қоамдық сұранысқа ие  қандай болса да, сондай кинолар елімізде көптеп түсіріледі. Бұл нарық пен уақыт талабы. Дегенмен де, кино мен теледадар ең алдымен, ұлт мүддесі жағынан бірінші қаьарда боау керек..

***Әдебиеттер:***

1. ***С. Оралазин. Телеөнер, Алматы, 2011 ж.***
2. ***Ұлттық арна ұлағаты. Алматы,2008 ж.***